CELEX: 62010CN0365
Language: bg
Date: 2010-07-22 00:00:00
Title: Дело C-365/10: Иск, предявен на 22 юли 2010 г. — Европейска комисия/Република Словения

23.10.2010   
            
            
               BG
            
            
               Официален вестник на Европейския съюз
            
            
               C 288/19
            
         
      Иск, предявен на 22 юли 2010 г. — Европейска комисия/Република Словения
      (Дело C-365/10)
      ()
      (2010/C 288/32)
      Език на производството: словенски
      
         Страни
      
      
         Ищец: Европейска комисия (представители: A. Alcover San Pedro и D. Kukovec)
      
         Ответник: Република Словения
      
         Искания на ищеца
      
      
                  —
               
               
                  да се обяви, че тъй като в продължение на няколко последователни години са били надвишени пределно допустимите стойности на годишните и дневни концентрации на ПЧ10 в околния въздух, Република Словения не е изпълнила задълженията си по смисъла на член 5, параграф 1 от Директива 1999/30/ЕО на Съвета от 22 април 1999 година относно пределно допустимите стойности за серен двуоксид, азотен двуоксид и азотни оксиди, прахови частици и олово в околния въздух (1), които от 11 юни 2010 г. се съдържат в член 13, параграф 1 от Директива 2008/50/ЕО на Европейския парламент и на Съвета от 21 май 2008 година относно качеството на атмосферния въздух и за по-чист въздух за Европа (2),
               
            
                  —
               
               
                  да се осъди Република Словения да заплати съдебните разноски.
               
            
         Правни основания и основни доводи
      
      От представения от Република Словения годишен доклад за съответствието със задължителните дневни и годишни пределно допустими стойности на ПЧ10 е видно, че в Словения през 2005 г., 2006 г. и 2007 г. в зоните SI1, SI2 и SI4 и в агломерациите SIL и SIM са били надвишени пределно допустимите стойности на дневната и годишна концентрация на ПЧ10 в околния въздух. Европейската комисия не е получила никакво уведомление относно спазването на задължението за прилагане на пределните стойности съгласно член 22, параграф 2 от Директива 2008/50/ЕО.
      
         (1)  ОВ L 163, стр. 41; Специално издание на български език, 2007 г., глава 15, том 5, стр. 46.
      
         (2)  ОВ L 152, стр. 1.